Τροποποιημένη πρόταση κανονισμού του Συμβουλίου για την τροποποίηση του άρθρου 1 και του άρθρου 2 του κανονισμού (ΕΟΚ, Ευρατόμ, ΕΚΑΧ) αριθ. 259/68 περί καθορισμού του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων καθώς και του καθεστώτος που εφαρμόζεται επί του λοιπού προσωπικού των Κοινοτήτων αυτών, όσον αφορά την προσθήκη της Επιτροπής των Περιφερειών και του ευρωπαϊκού διαμεσολαβητή (1)

(96/C 41/08)

COM(95) 599 τελικό - 94/0326(CNS)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 30 Νοεμβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 24,

την πρόταση της Επιτροπής που διατυπώθηκε μετά από γνωμοδότηση της Επιτροπής Κανονισμού Υπηρεσιακής Κατάστασης,

τη γνώμη του Ευρωπαϊκού Κοινοβουλίου,

τη γνώμη του Δικαστηρίου,

τη γνώμη του Ελεγκτικού Συνεδρίου,

Εκτιμώντας:

ότι η συνθήκη για την ίδρυση της Ευρωπαϊκής Κοινότητας προσέθεσε, στο άρθρο 4, το Ελεγκτικό Συνέδριο στα θεσμικά όργανα των Κοινοτήτων, και για το λόγο αυτό πρέπει να διαγραφεί η αναφορά του οργάνου αυτού στο άρθρο 1, δεύτερο εδάφιο του κανονισμού (ΕΟΚ, Ευρατόμ, ΕΚΑΧ) αριθ. 259/68 περί καθορισμού του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων καθώς και του καθεστώτος που εφαρμόζεται επί του λοιπού προσωπικού (2), όπως τροποποιήθηκε τελευταία από τον κανονισμό . . . 7

ότι κρίθηκε σκόπιμο, μετά την ίδρυση της Επιτροπής των Περιφερειών, να προβλεφθεί η εξομοίωσή της με τα θεσμικά όργανα των Κοινοτήτων για την εφαρμογή του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων, και να τροποποιηθεί ανάλογα ο εν λόγω κανονισμός υπηρεσιακής κατάστασης 7

ότι το άρθρο 138 Ε της συνθήκης για την ίδρυση της Ευρωπαϊκής Κοινότητας προβλέπει ότι ο ευρωπαϊκός διαμεσολαβητής ασκεί τα καθήκοντά του με πλήρη ανεξαρτησία 7 ότι, στην απόφασή του της 9ης Μαρτίου 1994 (3) σχετικά με το καθεστώς του διαμεσολαβητή και τους γενικούς όρους άσκησης των καθηκόντων του, το Ευρωπαϊκό Κοινοβούλιο αποφάσισε ότι ο διαμεσολαβητής θα επικουρείται από γραμματεία και ότι, για τα θέματα που αφορούν το προσωπικό του, ο διαμεσολαβητής θα εξομοιωθεί με τα θεσμικά όργανα κατά την έννοια του άρθρου 1 του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ

Άρθρο 1

Ο κανονισμός υπηρεσιακής κατάστασης των υπαλλήλων των Ευρωπαϊκών Κοινοτήτων τροποποιείται ως εξής:

1. Το άρθρο 1 δεύτερο εδάφιο αντικαθίσταται από το ακόλουθο κείμενο:

«Εκτός από την περίπτωση αντιθέτων διατάξεων, η Οικονομική και Κοινωνική Επιτροπή και η Επιτροπή των Περιφερειών, καθώς και ο ευρωπαϊκός διαμεσολαβητής εξομοιώνονται, όσον αφορά την εφαρμογή του παρόντος κανονισμού υπηρεσιακής κατάστασης, με τα θεσμικά όργανα των Κοινοτήτων».

2. Το άρθρο 2, δεύτερο εδάφιο αντικαθίσταται από το ακόλουθο κείμενο:

«Οι αρχές οι οποίες ασκούν έναντι των υπαλλήλων της Οικονομικής και Κοινωνικής Επιτροπής, της Επιτροπής των Περιφερειών και του ευρωπαϊκού διαμεσολαβητή τις εξουσίες που περιέρχονται, σύμφωνα με τον παρόντα κανονισμό, στην αρμόδια για τους διορισμούς αρχή, καθορίζονται από τον κανονισμό των επιτροπών αυτών και τον κανονισμό του διαμεσολαβητή.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Παράγει αποτελέσματα από την ημερομηνία έναρξης της ισχύος της συνθήκης για την Ευρωπαϊκή Ένωση.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. C 382 της 31. 12. 1994, σ. 3.

(2) ΕΕ αριθ. L 56 της 4. 3. 1968, σ. 1.

(3) ΕΕ αριθ. L 113 της 4. 5. 1994, σ. 15.